प्राचीन शनिदेव मंदिर में नववर्ष के आगमन को लेकर कार्यक्रम
सिरसा | नोहरियाबाजार स्थित प्राचीन शनिदेव मंदिर में शनिवार को नववर्ष के आगमन को लेकर भगवान शनिदेव की तेलधारा भंडारा समारोह का आयोजन किया गया। कार्यक्रम का शुभारंभ इनेलो नेता पदम जैन के पुत्र गौरव जैन ने किया। इस अवसर पर भगवान शनिदेव जी की विधिविधान से पूजा अर्चना की गई। शनिदेव को तेल अर्पण करते हुए प्रसाद का भोग लगाकर कार्यक्रम का शुभारंभ किया। कार्यक्रम में शनिवार सांय को मंदिर प्रांगण में भव्य जागरण का आयोजन किया जाएगा। जिसमें भजन मंडलियां बाबा का मधुरवाणी में गुणगान करेंगी। इस अवसर पर मंदिर की भव्य सजावट की गई है। मंंदिर में सुबह सवेरे से ही श्रद्धालुओं का तांता लगना शुरू हो गया था। मंदिर पुजारी वेद प्रकाश ने बताया कि नववर्ष के उपलक्ष्य में आयोजित इस समारोह में भगवान शनिदेव से विश्व शांति की मंगल कामना की। इस अवसर पर मंदिर पुजारी वेद प्रकाश विनोद कुमार, अशोक कुमार, चंद्रमोहन भृगुवंशी, मदन लाल उपस्थित थे।
hin_Deva hin_Deva